_:nd10362f7bbda47f99c9bcee2d42f51b4xb0
<http://schema.org/articleBody>
"Ние сме вече в ключов цайтнот относно машините за гласуването в чужбина, предупреди в интервю за БНР Стефан Манов, член на Обществения съвет към Централната избирателна комисия. Машините за чужбина  още не са програмирани, заяви Манов.&bdquo;Почти нищо не върви по план. Тези избори са едно огромно предизвикателство. ЦИК стартира с летящ старт с невероятно натоварване&ldquo;, коментира Стефан Манов.Според него в първите седмици на своя мандат Централната избирателна комисия е допуснала &bdquo;няколко крупни грешки&ldquo;, а забавянето по думите му към днешна дата е три седмици.Стефан Манов не е съгласен, че информационната и разяснителна кампания е организирана оптимално, както твърдят от ЦИК.&bdquo;Тя е лошо организирана. 100 машини за страната са 3 средно на избирателен район. Това няма да позволи в рамките на десетина дни хората да пипнат и видят една машина.&ldquo;Още на 13 май Общественият съвет на ЦИК е изпратил своите препоръки за организиране на разяснителна кампания, уточни Манов.&bdquo;Какво приложение за мобилен телефон или симулатор на сайта на ЦИК ще помогне на хора, които ги е страх да си получават пенсията чрез банкомат и ходят и се редят на огромни опашки в COVID ситуация по пощите?&ldquo;Според Манов е трябвало именно в пощите да бъдат поставени демонстрационни машини.&bdquo;ЦИК и РИК не са специализирани в рекламния бранш. Трябваше да бъде наета специализирана фирма, която да извърши истинска рекламна кампания, както се рекламира нов продукт на пазара.&ldquo;&bdquo;За една бройка машинното гласуване щеше да катастрофира, коментира още Стефан Манов в предаването &bdquo;Неделя 150&ldquo;."
<https://fakti.bg/bulgaria/591634-stefan-manov-za-mashinnoto-glasuvane-v-chujbina-v-caitnot-sme>